title: 2009/102/CE: Decizia Consiliului din 4 noiembrie 2008 de acordare a unui ajutor financiar comunitar pe termen mediu Ungariei

text:
               6.2.2009

               RO

               Jurnalul Oficial al Uniunii Europene

               L 37/5

      DECIZIA CONSILIULUI

   din 4 noiembrie 2008
   de acordare a unui ajutor financiar comunitar pe termen mediu Ungariei
   (2009/102/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 332/2002 al Consiliului din 18 februarie 2002 de înființare a unui mecanism de asistență financiară pe termen mediu pentru balanțele de plăți ale statelor membre (1), în special articolul 3 alineatul (2),
   având în vedere propunerea Comisiei emisă în urma consultării Comitetului economic și financiar (CEF),
   întrucât:

               (1)

               Prin Decizia sa 2009/103/CE (2), Consiliul a decis să acorde asistență reciprocă Ungariei.

               (2)

               În ciuda îmbunătățirii preconizate a contului curent, nevoile financiare externe ale Ungariei pentru 2008 și 2009 sunt estimate la aproximativ 20 de miliarde EUR, deoarece, din cauza evoluțiilor recente de pe piețele financiare, contul de capital și financiar s-ar putea deteriora în mod semnificativ, odată cu accelerarea retragerilor nete de investiții de portofoliu.

               (3)

               Este oportună acordarea de sprijin Ungariei de către Comunitate de până la 6,5 miliarde EUR în cadrul mecanismului de asistență financiară pe termen mediu pentru balanțele de plăți ale statelor membre creat prin Regulamentul (CE) nr. 332/2002. Respectivul sprijin ar trebui acordat împreună cu un împrumut din partea Fondului Monetar Internațional, în valoare de 10,5 miliarde DST (aproximativ 12,5 miliarde EUR) în cadrul unui acord stand-by care se preconizează că va fi aprobat la 6 noiembrie 2008. Banca Mondială a consimțit, de asemenea, să acorde Ungariei un împrumut de 1 miliard EUR.

               (4)

               Sprijinul ar trebui să fie administrat de Comisie care urmează să convină împreună cu autoritățile din Ungaria, după consultarea CEF, asupra condițiilor specifice de politică economică care însoțesc sprijinul financiar. Aceste condiții ar trebui să fie stabilite într-un memorandum de înțelegere. Clauzele financiare detaliate ar trebui stabilite de Comisie în acordul de împrumut.

               (5)

               Sprijinul ar trebui acordat în vederea susținerii viabilității balanței de plăți în Ungaria, acesta contribuind astfel la succesul punerii în aplicare a programului guvernamental de politică economică în condițiile economice și financiare actuale,

         DECIDE:
   Articolul 1
   (1)   Comunitatea pune la dispoziția Ungariei un împrumut pe termen mediu de maximum 6,5 miliarde EUR, cu o scadență medie de maximum cinci ani.
   (2)   Asistența financiară comunitară este pusă la dispoziție pentru doi ani începând cu ziua următoare datei intrării în vigoare a prezentei decizii.
   Articolul 2
   (1)   Comisia administrează sprijinul într-un mod compatibil cu angajamentele luate de Ungaria și cu recomandările Consiliului, în special în contextul punerii în aplicare a programului național de reformă, precum și a programului de convergență și a procedurii privind deficitul excesiv.
   (2)   Comisia convine, împreună cu autoritățile din Ungaria, după consultarea CEF, asupra condițiilor specifice de politică economică ce însoțesc sprijinul financiar, astfel cum se prevede la articolul 3 alineatul (4). Aceste condiții se stabilesc într-un memorandum de înțelegere, care corespunde angajamentelor și recomandărilor menționate la alineatul (1) din prezentul articol. Clauzele financiare detaliate se stabilesc de Comisie în acordul de împrumut.
   (3)   Comisia verifică la intervale regulate, în colaborare cu CEF, dacă condițiile de politică economică ce însoțesc sprijinul financiar sunt îndeplinite. Comisia informează CEF cu privire la refinanțări posibile ale împrumuturilor sau la modificarea condițiilor financiare.
   Articolul 3
   (1)   Sprijinul financiar comunitar este pus la dispoziția Ungariei de către Comisie în maximum cinci tranșe, a căror valoare urmează să se stabilească în memorandumul de înțelegere.
   (2)   Prima tranșă se transferă sub rezerva intrării în vigoare a acordului de împrumut și a memorandumului de înțelegere, precum și în funcție de supunerea la vot în cadrul parlamentului ungar a modificărilor legislative aduse propunerii proiectului de buget pentru 2009 care urmăresc atingerea unui nivel de deficit de 2,6 % din PIB și care includ măsurile bugetare necesare atingerii acestui nivel de deficit.
   (3)   Dacă acest lucru este necesar în vederea finanțării împrumutului, este permisă utilizarea prudentă a swap-urilor de dobânzi cu contrapărți care au credite de cea mai bună calitate.
   (4)   Comisia decide cu privire la transferul următoarelor tranșe după obținerea avizului CEF. Plata fiecărei alte tranșe se efectuează pe baza unei puneri în aplicare satisfăcătoare a noului program economic al guvernului ungar susținut de acordul FMI și inclus, de asemenea, în următorul program de convergență al Ungariei și, în special, pe baza condițiilor specifice de politică economică stabilite în memorandumul de înțelegere.
   Aceste condiții de politică economică ar trebui să se refere, printre altele, la:

               (a)

               progresul privind consolidarea fiscală planificată de guvern în contextul noului său program care corespunde recomandării Consiliului referitoare la procedura privind deficitul excesiv din 10 octombrie 2006, precum și avizului Consiliului cu privire la actualizarea programului de convergență din noiembrie 2007, în special în ceea ce privește obiectivul de deficit pentru 2009;

               (b)

               măsuri specifice în vederea controlului cheltuielilor care stau la baza procesului de consolidare;

               (c)

               progresul reformei privind guvernanța fiscală prin consolidarea cadrului instituțional și prin introducerea unor reguli fiscale pe termen mediu în concordanță cu proiectul de propunere aflat în prezent în dezbatere în parlamentul ungar;

               (d)

               reforma reglementării și a supravegherii sectorului financiar și îmbunătățirea capacității autorităților de a aborda în mod eficient probleme de solvabilitate și de lichidități; și

               (e)

               alte măsuri de reformă structurală susținute în contextul strategiei de la Lisabona, cum ar fi sporirea stimulentelor pentru muncă, în vederea promovării ocupării forței de muncă și a contribuției la viabilitatea pe termen lung a finanțelor publice.

         Prezenta decizie se adresează Republicii Ungare. Aceasta se publică în Jurnalul Oficial al Uniunii Europene.

      Adoptată la Bruxelles, 4 noiembrie 2008.

            Pentru Consiliu

            Președintele

         A. VONDRA

      (1)  JO L 53, 23.2.2002, p. 1.

      (2)  A se vedea pagina 7 din prezentul Jurnal Oficial.


title: 2011/55/UE: Decizia Consiliului din 24 ianuarie 2011 de numire a trei membri suedezi și a patru supleanți suedezi în cadrul Comitetului Regiunilor

text:
               28.1.2011

               RO

               Jurnalul Oficial al Uniunii Europene

               L 25/31

         DECIZIA CONSILIULUI
   din 24 ianuarie 2011
   de numire a trei membri suedezi și a patru supleanți suedezi în cadrul Comitetului Regiunilor
   (2011/55/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului suedez,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Decizia 2009/1014/UE și Decizia 2010/29/UE de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015 (1).

               (2)

               Trei locuri de membri în cadrul Comitetului Regiunilor au devenit vacante ca urmare a încheierii mandatelor domnului Kent JOHANSSON, doamnei Maria WALLHAGER NECKMAN și doamnei Kristina ALVENDAL. Patru locuri de supleanți au devenit vacante ca urmare a încheierii mandatelor doamnei Susanna HABY, domnului Bernth JOHNSON, domnului Jens NILSSON și doamnei Ingela NYLUND WATZ,

         ADOPTĂ PREZENTA DECIZIE:
   Articolul 1
   Se numesc în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               (a)

               în calitate de membri:

                           —

                           Domnul Kent JOHANSSON, Skara kommun,

                           —

                           Doamna Britt Marie LÖVGREN, Umeå kommun,

                           —

                           Doamna Jelena DRENJANIN, Huddinge kommun;

                     și

               (b)

               în calitate de supleanți:

                           —

                           Domnul Martin ANDREASSON, Västra Götalands läns landsting,

                           —

                           Doamna Marie SÄLLSTRÖM, Blekinge läns landsting,

                           —

                           Doamna Marie-Louise RÖNNMARK, Umeå kommun,

                           —

                           Doamna Carin JÄMTIN, Stockholms kommun.

         Articolul 2
   Prezenta decizie intră în vigoare la data adoptării.

      Adoptată la Bruxelles, 24 ianuarie 2011.

            Pentru Consiliu

            Președintele

         FAZEKAS S.

      (1)  JO L 348, 29.12.2009, p. 22 și JO L 12, 19.1.2010, p. 11.


title: 2007/839/CE: Decizia Consiliului din 29 noiembrie 2007 privind încheierea Acordului dintre Comunitatea Europeană și Ucraina privind readmisia persoanelor

text:
               18.12.2007

               RO

               Jurnalul Oficial al Uniunii Europene

               L 332/46

         DECIZIA CONSILIULUI
   din 29 noiembrie 2007
   privind încheierea Acordului dintre Comunitatea Europeană și Ucraina privind readmisia persoanelor
   (2007/839/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 63 alineatul (3) litera (b), coroborat cu articolul 300 alineatul (2) primul paragraf prima teză și cu articolul 300 alineatul (3) primul paragraf,
   având în vedere propunerea Comisiei,
   având în vedere avizul Parlamentului European (1),
   întrucât:

               (1)

               Comisia a negociat în numele Comunității Europene un acord cu Ucraina privind readmisia persoanelor.

               (2)

               Acordul a fost semnat, în numele Comunității Europene, la 18 iunie 2007, sub rezerva eventualei sale încheieri la o dată ulterioară, în conformitate cu decizia Consiliului adoptată la 12 iunie 2007.

               (3)

               Acordul ar trebui aprobat.

               (4)

               Acordul instituie un Comitet mixt privind readmisia care își poate adopta regulamentul de procedură. Este necesar să se prevadă o procedură simplificată pentru stabilirea poziției Comunității în acest caz.

               (5)

               În conformitate cu articolul 3 din Protocolul privind poziția Regatului Unit și a Irlandei, anexat la Tratatul privind Uniunea Europeană și la Tratatul de instituire a Comunității Europene, Regatul Unit și-a notificat intenția de a participa la adoptarea și aplicarea prezentei decizii.

               (6)

               În conformitate cu articolul 3 din Protocolul privind poziția Regatului Unit și a Irlandei, anexat la Tratatul privind Uniunea Europeană și la Tratatul de instituire a Comunității Europene, și fără a aduce atingere articolului 4 din respectivul protocol, Irlanda nu participă la adoptarea prezentei decizii, care nu este obligatorie pentru aceasta și nu i se aplică.

               (7)

               În conformitate cu articolele 1 și 2 din Protocolul privind poziția Danemarcei anexat la Tratatul privind Uniunea Europeană și la Tratatul de instituire a Comunității Europene, Danemarca nu participă la adoptarea prezentei decizii, care nu este obligatorie pentru aceasta și nu i se aplică,

         DECIDE:
   Articolul 1
   Acordul dintre Comunitatea Europeană și Ucraina privind readmisia persoanelor se aprobă, prin prezenta decizie, în numele Comunității.
   Textul acordului se anexează la prezenta decizie.
   Articolul 2
   Președintele Consiliului procedează la notificarea prevăzută la articolul 20 alineatul (2) din acord (2).
   Articolul 3
   Comisia, asistată de experți din statele membre, reprezintă Comunitatea în cadrul Comitetului mixt privind readmisia, instituit prin articolul 15 din acord.
   Articolul 4
   După consultarea unui comitet special desemnat de către Consiliu, Comisia adoptă poziția Comunității în cadrul Comitetului mixt privind readmisia în ceea ce privește adoptarea regulamentului de procedură al acestui comitet, astfel cum este prevăzut la articolul 15 alineatul (5) din acord.
   Articolul 5
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 29 noiembrie 2007.

            Pentru Consiliu

            Președintele

         M. LINO

      (1)  Avizul adoptat la 13 noiembrie 2007 (nepublicat încă în Jurnalul Oficial).

      (2)  Data intrării în vigoare a acordului va fi publicată în Jurnalul Oficial al Uniunii Europene de către Secretariatul General al Consiliului.
    ---documentbreak---

               18.12.2007

               RO

               Jurnalul Oficial al Uniunii Europene

               L 332/48

         ACORD
   între Comunitatea Europeană și Ucraina privind readmisia persoanelor
   COMUNITATEA EUROPEANĂ,
   denumită în continuare „Comunitatea”,
   și
   UCRAINA,
   denumite în continuare „părțile contractante”,
   HOTĂRÂTE să își consolideze cooperarea în scopul de a combate mai eficient imigrația ilegală,
   PREOCUPATE de creșterea semnificativă a activităților grupurilor de criminalitate organizată în domeniul traficului de migranți,
   DORIND să stabilească, prin prezentul acord și pe bază de reciprocitate, proceduri rapide și eficiente de identificare și de repatriere în deplină securitate și în ordine a persoanelor care nu îndeplinesc sau care nu mai îndeplinesc condițiile de intrare și de ședere pe teritoriul Ucrainei sau al unui stat membru al Uniunii Europene și să faciliteze tranzitului acestor persoane într-un spirit de cooperare,
   CONSIDERÂND că, în cazuri adecvate, Ucraina și statele membre ale Uniunii Europene trebuie să depună toate eforturile pentru a trimite resortisanții țărilor terțe și apatrizii care au intrat ilegal pe teritoriile lor respective înapoi în statele lor de origine sau de domiciliu,
   RECUNOSCÂND necesitatea respectării drepturilor și a libertăților omului și evidențiind că prezentul acord nu aduce atingere drepturilor și obligațiilor Comunității, ale statelor membre ale Uniunii Europene și ale Ucrainei care decurg din Declarația Universală a Drepturilor Omului de la 10 decembrie 1948 și din dreptul internațional, în special din Convenția Europeană de la 4 noiembrie 1950 pentru protecția drepturilor omului și a libertăților fundamentale, Convenția de la 28 iulie 1951 și Protocolul de la 31 ianuarie 1967 privind statutul refugiaților, Pactul internațional privind drepturile civile și politice de la 19 decembrie 1966 și instrumentele internaționale privind extrădarea,
   AVÂND ÎN VEDERE interesul comun pe care îl prezintă cooperarea dintre Ucraina și Comunitate în domeniile readmisiei și facilitării călătoriei reciproce,
   CONSIDERÂND că dispozițiile prezentului acord, care intră sub incidența titlului IV din Tratatul de instituire a Comunității Europene, nu se aplică Regatului Danemarcei, în conformitate cu Protocolul privind poziția Danemarcei anexat la Tratatul privind Uniunea Europeană și la Tratatul de instituire a Comunității Europene,
   CONVIN DUPĂ CUM URMEAZĂ:
   Articolul 1
   Definiții
   În sensul prezentului acord:

               (a)

               „părți contractante” înseamnă Ucraina și Comunitatea;

               (b)

               „stat membru” înseamnă orice stat membru al Uniunii Europene, cu excepția Regatului Danemarcei și a Irlandei;

               (c)

               „resortisant al unui stat membru” înseamnă orice persoană care are naționalitatea unui stat membru, în sensul definiției comunitare;

               (d)

               „resortisant al Ucrainei” înseamnă orice persoană care deține cetățenia Ucrainei;

               (e)

               „resortisant al unei țări terțe” înseamnă orice persoană care deține o altă cetățenie decât cetățenia ucraineană sau a unuia dintre statele membre;

               (f)

               „apatrid” înseamnă orice persoană care nu deține o cetățenie;

               (g)

               „autorizație de ședere” înseamnă orice permis, de orice tip, eliberat de Ucraina sau de unul dintre statele membre, care dă drept de ședere unei persoane pe teritoriul său. Nu intră sub incidența acestei definiții permisele temporare de ședere pe aceste teritorii, care se acordă în cadrul soluționării unei cereri de azil, a unei cereri pentru statutul de refugiat sau a unei cereri de autorizație de ședere;

               (h)

               „viză” înseamnă o autorizație eliberată sau o decizie luată de Ucraina sau de unul dintre statele membre, necesară pentru a intra pe teritoriul său sau pentru a-l tranzita. Aceasta nu include viza de tranzit aeroportuar;

               (i)

               „stat solicitant” înseamnă statul (Ucraina sau unul dintre statele membre) care prezintă cererea de readmisie în conformitate cu articolul 5 sau o cerere de tranzit în conformitate cu articolul 11 din prezentul acord;

               (j)

               „stat solicitat” înseamnă statul (Ucraina sau unul dintre statele membre) căruia îi este adresată o cerere de readmisie în conformitate cu articolul 5 sau o cerere de tranzit în conformitate cu articolul 11 din prezentul acord;

               (k)

               „autoritate competentă” înseamnă orice autoritate națională din Ucraina sau dintr-un stat membru însărcinată cu punerea în aplicare a prezentului acord în conformitate cu articolul 16;

               (l)

               „zonă de frontieră” înseamnă o zonă care se întinde până la 30 kilometri de la frontiera terestră comună dintre un stat membru și Ucraina, precum și teritoriile porturilor maritime, inclusiv zonele vamale, și aeroporturile internaționale ale statelor membre și Ucrainei;

         SECȚIUNEA I
   OBLIGAȚII DE READMISIE
   Articolul 2
   Readmisia propriilor resortisanți
   (1)   Statul solicitat, la cererea statului solicitant și fără alte formalități decât cele prevăzute de prezentul acord, readmite pe teritoriul său toate persoanele care nu îndeplinesc sau nu mai îndeplinesc condițiile în vigoare pentru intrarea sau șederea pe teritoriul statului solicitant, cu condiția prezentării unor mijloace de probă, în conformitate cu articolul 6 din prezentul acord, care dovedesc că persoanele în cauză sunt resortisanți ai statului solicitat.
   Aceeași dispoziție se aplică și persoanelor care, după intrarea pe teritoriul statului solicitant, au renunțat la cetățenia statului solicitat fără a dobândi naționalitatea statului solicitant.
   (2)   Statul solicitat emite, după caz și fără întârziere, documentul de călătorie persoanei căreia i-a fost acceptată readmisia, cu o perioadă de valabilitate de cel puțin șase luni; acest fapt este independent de voința persoanei care urmează a fi readmisă. În cazul în care, din motive de drept sau de fapt, persoana în cauză nu poate fi transferată în cursul perioadei de valabilitate a documentului de călătorie eliberat inițial, statul solicitat prelungește, în termen de 14 zile calendaristice, valabilitatea documentului de călătorie sau, după caz, eliberează un nou document de călătorie cu aceeași perioadă de valabilitate. În cazul în care, în termen de 14 zile calendaristice, statul solicitat nu eliberează documentul de călătorie, nu prelungește valabilitatea acestuia sau, după caz, nu îl reînnoiește, se consideră că statul solicitat a acceptat documentul expirat.
   Articolul 3
   Readmisia resortisanților țărilor terțe și a apatrizilor
   (1)   Statul solicitat, la cererea statului solicitant și fără alte formalități decât cele prevăzute de prezentul acord, readmite pe teritoriul său resortisanții țărilor terțe sau apatrizii care nu îndeplinesc sau nu mai îndeplinesc condițiile în vigoare pentru intrarea sau șederea pe teritoriul statului solicitant, cu condiția prezentării unor mijloace de probă, în conformitate cu articolul 7 din prezentul acord, care dovedesc că persoanele în cauză:

               (a)

               au intrat ilegal pe teritoriul statelor membre venind direct de pe teritoriul Ucrainei sau au intrat ilegal pe teritoriul Ucrainei venind direct de pe teritoriul statelor membre;

               (b)

               la data intrării dețineau o autorizație de ședere valabilă emisă de statul solicitat;
               sau

               (c)

               la data intrării dețineau o viză valabilă emisă de statul solicitat și au intrat pe teritoriul statului solicitant venind direct de pe teritoriul statului solicitat.

         (2)   Obligația de readmisie prevăzută la alineatul (1) nu se aplică în următoarele cazuri:

               (a)

               resortisantul țării terțe sau apatridul a efectuat numai un tranzit printr-un aeroport internațional al statului solicitat;

               (b)

               statul solicitant a eliberat resortisantului țării terțe sau apatridului, înainte sau după intrarea acestuia pe teritoriul său, o viză sau o autorizație de ședere, cu excepția cazului în care:

                           (i)

                           această persoană deține o viză sau un permis de ședere eliberate de statul solicitat, cu o durată de valabilitate mai lungă; sau

                           (ii)

                           viza sau autorizația de ședere eliberate de statul solicitant au fost obținute cu ajutorul unor documente false ori contrafăcute;

               (c)

               resortisantul țării terțe sau apatridul nu are nevoie de viză pentru a intra pe teritoriul statului solicitant.

         (3)   În ceea ce privește statele membre, obligația de readmisie de la alineatul (1) litera (b) și/sau litera (c) revine statului membru care a eliberat o viză sau o autorizație de ședere. În cazul în care două sau mai multe state membre au eliberat o viză sau o autorizație de ședere, obligația de readmisie prevăzută la alineatul (1) litera (b) și/sau litera (c) revine statului membru care a eliberat documentul cu o perioadă de valabilitate mai lungă sau, în cazul în care unul sau mai multe dintre acestea au expirat deja, documentul care este încă valabil. În cazul în care au expirat deja toate documentele, obligația de readmisie prevăzută la alineatul (1) litera (b) și/sau litera (c) revine statului membru care a eliberat documentul cu data de expirare cea mai recentă. În cazul în care nu se poate prezenta niciun document de această natură, obligația de readmisie prevăzută la alineatul (1) revine statului membru al cărui teritoriu a fost părăsit ultimul.
   (4)   După emiterea, de către statul solicitat, a unui răspuns pozitiv la cererea de readmisie, statul solicitant eliberează persoanei a cărei readmisie a fost acceptată un document de călătorie recunoscut de către statul solicitat. În cazul în care statul solicitant este un stat membru al UE, acest document de călătorie este modelul tip de document de călătorie în scop de expulzare al Uniunii Europene în conformitate cu formularul prevăzut în recomandarea din 30 noiembrie 1994 a Consiliului UE (anexa 7). În cazul în care statul solicitant este Ucraina, acest document de călătorie este certificatul ucrainean de repatriere (anexa 8).
   Articolul 4
   Readmisia din eroare
   Statul solicitant reprimește orice persoană readmisă de statul solicitat în cazul în care se constată, în termen de 3 luni după data transferului persoanei în cauză, că nu sunt îndeplinite cerințele prevăzute la articolul 2 sau 3 din prezentul acord.
   În astfel de cazuri, dispozițiile procedurale din prezentul acord se aplică mutatis mutandis și statul solicitat comunică, de asemenea, toate informațiile disponibile privind identitatea și cetățenia reale ale persoanei care trebuie reprimită.
   SECȚIUNEA II
   PROCEDURA DE READMISIE
   Articolul 5
   Cererea de readmisie
   (1)   Sub rezerva alineatului (2), orice transfer al unei persoane care urmează să fie readmisă pe baza uneia dintre obligațiile enunțate la articolele 2 și 3 necesită prezentarea unei cereri de readmisie către autoritatea competentă a statului solicitat.
   (2)   În cazul în care persoana care urmează să fie readmisă deține un document de călătorie sau o carte de identitate valabilă și, în cazul resortisanților țărilor terțe și al apatrizilor, o viză sau o autorizație de ședere valabilă eliberate de statul solicitat, transferul acestei persoane poate avea loc fără obligația statului solicitant de a prezenta o cerere de readmisie sau o comunicare scrisă către autoritatea competentă a statului solicitat.
   (3)   Fără a aduce atingere dispozițiilor alineatului (2), în cazul în care o persoană a fost reținută în zona de frontieră a statului solicitant în termen de 48 ore după momentul trecerii ilegale a frontierei de stat de către acea persoană (inclusiv porturi maritime și aeroporturi) venind direct de pe teritoriul statului solicitat, statul solicitant poate prezenta o cerere de readmisie în termen de 2 zile de la reținerea persoanei respective (procedură accelerată).
   (4)   Cererea de readmisie trebuie să conțină informațiile următoare:

               (a)

               toate datele personale disponibile ale persoanei care urmează să fie readmisă (de exemplu, prenumele, numele, data și locul nașterii, sexul și ultimul loc de reședință);

               (b)

               mijloace de probă privind cetățenia, condițiile pentru readmisia resortisanților țărilor terțe și a apatrizilor.

         (5)   Atunci când este necesar, cererea de readmisie trebuie să cuprindă și următoarele informații:

               (a)

               o declarație indicând faptul că persoana care urmează să fie transferată poate avea nevoie de ajutor sau îngrijire, cu condiția ca persoana în cauză să fi consimțit în mod explicit la prezentarea unei astfel de declarații;

               (b)

               orice altă măsură de protecție sau de securitate care poate să fie necesară în cazul unui transfer individual.

         (6)   Un formular comun care urmează să fie utilizat pentru cererile de readmisie este prevăzut în anexa 5 la prezentul acord.
   Articolul 6
   Mijloace de probă privind cetățenia
   (1)   Cetățenia statului solicitat în temeiul articolului 2 alineatul (1) din prezentul acord poate fi:

               (a)

               dovedită prin oricare dintre documentele enumerate în anexa 1 la prezentul acord, chiar și în cazul în care perioada de valabilitate a acestora a expirat. În cazul în care aceste documente sunt prezentate, statul solicitat recunoaște cetățenia fără nicio altă anchetă suplimentară. Dovada cetățeniei nu poate fi făcută cu documente false sau falsificate;

               (b)

               stabilită pe baza oricăruia dintre documentele enumerate în anexa 2 la prezentul acord, chiar și în cazul în care perioada de valabilitate a acestora a expirat. În cazul în care aceste documente sunt prezentate, statul solicitat consideră cetățenia ca fiind stabilită, cu excepția cazului în care poate dovedi contrariul pe baza unei anchete cu participarea autorităților competente ale statului solicitant. Cetățenia nu poate fi stabilită pe baza unor documente false sau falsificate.

         (2)   Dacă niciunul dintre documentele enumerate în anexa 1 sau 2 nu pot fi prezentate, reprezentanța diplomatică competentă a statului solicitat chestionează persoana care urmează să fie readmisă în termen de cel mult 10 zile calendaristice, în scopul stabilirii cetățeniei acesteia. Termenul curge de la data primirii cererii de readmisie.
   Articolul 7
   Mijloace de probă privind resortisanții țărilor terțe și apatrizii
   (1)   Condițiile privind readmisia resortisanților țărilor terțe și a apatrizilor în temeiul articolului 3 alineatul (1) litera (a) din prezentul acord pot fi:

               (a)

               dovedite prin oricare dintre documentele enumerate în anexa 3a la prezentul acord. În cazul în care aceste documente sunt prezentate, statul solicitat recunoaște intrarea ilegală pe teritoriul statului solicitant (sau al statelor membre, în cazul în care statul solicitat este Ucraina) dinspre teritoriul său;

               (b)

               stabilite pe baza oricărora dintre documentele enumerate în anexa 3b la prezentul acord. În cazul în care aceste documente sunt prezentate, statul solicitat efectuează o anchetă și comunică un răspuns în termen de cel mult 20 zile calendaristice. În cazul unui răspuns pozitiv sau în absența unui răspuns până la expirarea termenului stabilit, statul solicitat recunoaște intrarea ilegală pe teritoriul statului solicitant (sau al statelor membre, în cazul în care statul solicitat este Ucraina) dinspre teritoriul său.

         (2)   Caracterul ilegal al intrării pe teritoriul statului solicitant, în temeiul articolului 3 alineatul (1) litera (a) din prezentul acord, este stabilit pe baza documentelor de călătorie ale persoanei în cauză din care lipsesc viza sau altă autorizație de ședere necesare pentru teritoriul statului solicitant. O declarație motivată corespunzător a statului solicitant conform căreia persoana în cauză a fost găsită fără a avea în posesia sa documentele de călătorie, viza sau autorizația de ședere necesare prezintă, de asemenea, dovezi prima facie ale ilegalității intrării, prezenței sau șederii.
   (3)   Condițiile privind readmisia resortisanților țărilor terțe și a apatrizilor în temeiul articolului 3 alineatul (1) literele (b) și (c) din prezentul acord pot fi:

               (a)

               dovedite prin oricare dintre documentele enumerate în anexa 4a la prezentul acord. În cazul în care se prezintă astfel de documente, statul solicitat recunoaște reședința acestor persoane pe teritoriul său fără nicio altă anchetă suplimentară;

               (b)

               stabilite pe baza oricărora dintre documentele enumerate în anexa 4b la prezentul acord. În cazul în care se prezintă astfel de documente, statul solicitat efectuează o anchetă și comunică un răspuns în termen de cel mult 20 zile calendaristice. În cazul unui răspuns pozitiv sau dacă nu se dovedește situația contrară, sau în absența unui răspuns până la expirarea termenului stabilit, statul solicitat recunoaște reședința acestor persoane pe teritoriul său.

         (4)   Dovada condițiilor privind readmisia resortisanților țărilor terțe și a apatrizilor nu poate fi făcută pe baza unor documente false sau falsificate.
   Articolul 8
   Termene
   (1)   Cererea de readmisie trebuie prezentată autorității competente a statului solicitat într-un termen maxim de un an, după ce autoritatea competentă a statului solicitant a luat cunoștință de faptul că un resortisant al unei țări terțe sau un apatrid nu îndeplinește sau nu mai îndeplinește condițiile în vigoare pentru intrare, prezență sau ședere.
   Obligația de readmisie nu se aplică în cazul în care cererea de readmisie privind astfel de persoane este prezentată după expirarea termenului menționat. În cazul în care obstacole de drept sau de fapt fac imposibilă prezentarea în termen a cererii, termenul este prelungit, la cerere, până la 30 de zile calendaristice.
   (2)   Cu excepția termenelor menționate la articolul 7 alineatul (1) litera (b) și la articolul 7 alineatul (3) litera (b), statul solicitat răspunde cererii de readmisie fără întârzieri nejustificate și, în orice caz, în termen de 14 zile calendaristice după data primirii cererii în cauză. În cazul în care obstacole de drept sau de fapt fac imposibilă comunicarea în termen a răspunsului privind cererea în cauză, termenul este prelungit, pe baza unei cereri motivate corespunzător, în toate cazurile, până la cel mult 30 zile calendaristice.
   (3)   În cazul unei cereri de readmisie prezentate în cadrul procedurii accelerate [articolul 5 alineatul (3)], răspunsul trebuie comunicat în termen de 2 zile lucrătoare după data primirii une asemenea cereri. După caz, la prezentarea unei cereri motivate corespunzător de către statul solicitat și după aprobarea acordată de statul solicitant, termenul pentru răspunsul la cerere poate fi prelungit cu zi lucrătoare.
   (4)   În absența unui răspuns în cadrul termenelor menționate la alineatele (2) și (3) din prezentul articol, transferul este considerat ca fiind acceptat.
   (5)   Motivele refuzului unei cereri de readmisie sunt comunicate statului solicitant.
   (6)   După acceptare sau, după caz, după expirarea termenelor prevăzute la alineatul (2), persoana în cauză este transferată de îndată în condițiile convenite de autoritățile competente în conformitate cu articolul 9 alineatul (1) din prezentul acord. La cererea statului solicitant, acest termen se poate prelungi cu timpul necesar pentru rezolvarea obstacolelor de drept sau de fapt referitoare la transfer.
   Articolul 9
   Modalități de transfer și moduri de transport
   (1)   Înaintea transferului unei persoane, autoritățile competente ale statului solicitant și ale statului solicitat realizează înțelegeri în scris, în avans, privind data transferului, punctul de intrare, escorta eventuală și alte informații privind transferul.
   (2)   Sunt permise toate mijloacele de transport aerian, terestru sau maritim. Transferul pe cale aeriană nu este limitat la utilizarea transportatorilor naționali ai statului solicitant și ai statului solicitat și se poate efectua prin curse regulate sau zboruri charter. În cazul în care este necesară o escortă, aceasta nu se limitează la persoane autorizate din statul solicitant, cu condiția să fie persoane autorizate din Ucraina sau din orice stat membru.
   SECȚIUNEA III
   OPERAȚIUNI DE TRANZIT
   Articolul 10
   Principii
   (1)   Statele membre și Ucraina trebuie să limiteze tranzitul resortisanților țărilor terțe și al apatrizilor la cazurile în care aceste persoane nu pot fi repatriate direct către statul de destinație.
   (2)   Statul solicitat permite tranzitul resortisanților țărilor terțe sau al apatrizilor în cazul în care transportul în continuare al acestor persoane în alte eventuale state de tranzit și readmisia de către statul de destinație sunt garantate.
   (3)   Tranzitul resortisanților țărilor terțe sau al apatrizilor este efectuat sub escortă, în cazul în care statul solicitat cere acest lucru. Detaliile procedurale privind operațiunile de tranzit sub escortă sunt stabilite prin protocoalele de punere în aplicare, în conformitate cu articolul 16.
   (4)   Tranzitul poate fi refuzat de statul solicitat:

               (a)

               în cazul în care resortisantul țării terțe sau apatridul se expune unui risc real de a fi supus torturii sau unui tratament sau pedepse inumane sau degradante ori pedepsei cu moartea, ori persecutării pe motiv de rasă, religie, naționalitate, apartenență la un anumit grup social sau convingeri politice în statul de destinație sau în alt stat de tranzit; sau

               (b)

               în cazul în care resortisantul țării terțe sau apatridul face obiectul urmăririi sau al sancționării penale în statul solicitat sau într-un alt stat de tranzit; sau

               (c)

               din motive de sănătate publică, de securitate națională, de ordine publică sau din cauza altor interese naționale ale statului solicitat.

         (5)   Statul solicitat poate retrage orice autorizație eliberată, dacă împrejurări de tipul celor prevăzute la alineatul (4) din prezentul acord, care sunt de natură să împiedice operațiunea de tranzit, intervin sau devin cunoscute ulterior sau dacă nu mai este garantată continuarea călătoriei în eventuale state de tranzit sau readmisia de către statul de destinație.
   Articolul 11
   Procedura de tranzit
   (1)   Cererea privind operațiunile de tranzit trebuie adresată în scris autorității competente a statului solicitat și trebuie să cuprindă următoarele informații:

               (a)

               tipul de tranzit (aerian, terestru sau maritim), itinerarul de tranzit, alte state de tranzit, dacă este cazul, precum și statul de destinație finală;

               (b)

               date personale privind persoana în cauză (prenume, nume, numele dinaintea căsătoriei, alte nume folosite/sub care aceasta este cunoscută sau pseudonime, data nașterii, sexul și, dacă este posibil, locul nașterii, cetățenia, limba, tipul și numărul documentului de călătorie);

               (c)

               punctul de intrare prevăzut, data transferului și folosirea eventuală a unei escorte;

               (d)

               o declarație care să precizeze că, din punct de vedere al statului solicitant, condițiile prevăzute la articolul 10 alineatul (2) sunt îndeplinite și că nu se cunoaște niciun motiv care să justifice un refuz, în temeiul articolului 10 alineatul (4).

         Un formular comun pentru cererile de tranzit este prevăzut în anexa 6 la prezentul acord.
   (2)   În termen de 10 zile calendaristice după primirea cererii, statul solicitat informează în scris statul solicitant despre consimțământul său referitor la operațiunea de tranzit, confirmând punctul de intrare și data de admisie prevăzută, sau îl informează despre refuzul tranzitului și despre motivele acestui refuz.
   (3)   În cazul în care operațiunea de tranzit se efectuează pe cale aeriană, persoana care urmează să fie readmisă și eventualele escorte sunt scutite de obligația de a obține o viză de tranzit aeroportuar.
   (4)   Sub rezerva consultărilor reciproce, autoritățile competente ale statului solicitat acordă asistență în cazul operațiunilor de tranzit, în special prin supravegherea persoanelor în cauză și prin furnizarea de servicii corespunzătoare în acest sens.
   SECȚIUNEA IV
   COSTURI
   Articolul 12
   Costuri de transport și de tranzit
   Toate costurile de transport efectuate în legătură cu operațiunile de readmisie și tranzit în temeiul prezentului acord, până la frontiera statului de destinație finală, sunt suportate de statul solicitant, împreună cu costurile de transport și întreținere ale statului solicitat privind repatrierea persoanelor în conformitate cu articolul 4 din prezentul acord. Această dispoziție nu aduce atingere dreptului autorităților competente din statele membre și din Ucraina de a recupera costurile respective de la persoana în cauză sau de la terți.
   SECȚIUNEA V
   PROTECȚIA DATELOR ȘI CLAUZA DE NEAFECTARE
   Articolul 13
   Protecția datelor
   (1)   Comunicarea datelor cu caracter personal are loc numai dacă această comunicare este necesară pentru punerea în aplicare a prezentului acord de către autoritățile competente ale Ucrainei sau ale unui stat membru, după caz. Atunci când comunică, prelucrează sau tratează date cu caracter personal într-un caz particular, autoritățile competente din Ucraina respectă legislația aplicabilă din Ucraina, iar autoritățile competente dintr-un stat membru respectă dispozițiile Directivei 95/46/CE, precum și legislația internă a statului membru în cauză adoptată în temeiul respectivei directive.
   (2)   În mod suplimentar, se aplică următoarele principii:

               (a)

               datele cu caracter personal trebuie să fie prelucrate în mod echitabil și în conformitate cu dispozițiile legale;

               (b)

               datele cu caracter personal trebuie colectate în scopul specific, explicit și legitim al punerii în aplicare a prezentului acord și nu trebuie prelucrate ulterior, de către autoritatea care le comunică sau de cea care le primește, într-un mod incompatibil cu acest scop;

               (c)

               datele cu caracter personal trebuie să fie adecvate, pertinente și să nu fie excesive față de scopul pentru care acestea sunt colectate și/sau prelucrate ulterior; în special, datele cu caracter personal comunicate pot privi numai următoarele elemente:

                           (i)

                           date personale privind persoana care urmează să fie transferată (prenume, nume de familie, alte nume utilizate/sub care aceasta este cunoscută sau pseudonime, sex, stare civilă, data și locul nașterii, cetățenie actuală și orice cetățenie anterioară);

                           (ii)

                           pașaport, act de identitate sau permis de conducere și alte documente de identificare sau de călătorie (număr, durată de valabilitate, data eliberării, autoritatea emitentă și locul eliberării);

                           (iii)

                           opriri și itinerarii;

                           (iv)

                           alte informații necesare identificării persoanei care urmează să fie transferată sau examinării cerințelor în materie de readmisie care decurg din prezentul acord;

               (d)

               datele cu caracter personal trebuie să fie exacte și, după caz, să fie actualizate;

               (e)

               datele cu caracter personal trebuie să fie păstrate într-o formă care să permită identificarea persoanelor respective pe o durată care să nu depășească durata necesară scopului pentru care au fost colectate datele sau pentru care ele sunt prelucrate ulterior;

               (f)

               atât autoritatea care comunică datele, cât și autoritatea care le primește iau toate măsurile rezonabile pentru a asigura, după caz, rectificarea, ștergerea sau blocarea datelor cu caracter personal în cazul în care prelucrarea nu este conformă cu dispozițiile prezentului articol, în special în cazul în care datele nu sunt adecvate, pertinente, exacte sau sunt excesive în raport cu scopul prelucrării. Aceasta include notificarea celeilalte părți asupra oricărei rectificări, ștergeri sau blocări;

               (g)

               la cerere, autoritatea care primește datele informează autoritatea care comunică datele asupra modului în care s-au folosit aceste date, precum și a rezultatelor obținute;

               (h)

               datele cu caracter personal nu pot fi comunicate decât autorităților competente. Transmiterea lor ulterioară altor organisme necesită acordul prealabil al autorității care le-a comunicat;

               (i)

               autoritatea care comunică datele și autoritatea care primește datele sunt obligate să înregistreze în scris comunicarea și primirea datelor cu caracter personal.

         Articolul 14
   Clauză de neafectare
   (1)   Prezentul acord nu aduce atingere drepturilor, obligațiilor și responsabilităților Comunității, ale statelor membre și ale Ucrainei, care le revin acestora în temeiul dreptului internațional și, în special, în baza oricăror convenții internaționale sau acorduri aplicabile la care acestea sunt părți, inclusiv cele menționate în preambul.
   (2)   Niciun element din prezentul acord nu împiedică repatrierea unei persoane în temeiul altor aranjamente formale sau informale.
   SECȚIUNEA VI
   PUNERE ÎN APLICAREA
   Articolul 15
   Comitetul mixt de readmisie
   (1)   Părțile contractante își acordă reciproc asistență pentru aplicarea și interpretarea prezentului acord. În acest scop, părțile contractante instituie un comitet mixt de readmisie (denumit în continuare „comitetul”) care are următoarele sarcini și atribuții:

               (a)

               să monitorizeze aplicarea prezentului acord și să schimbe, în mod periodic, informații privind protocoalele de punere în aplicare elaborate de state membre individuale și Ucraina în temeiul articolului 16;

               (b)

               să elaboreze propuneri și să facă recomandări privind modificarea prezentului acord;

               (c)

               să hotărască normele de punere în aplicare necesare pentru aplicarea unitară a prezentului acord.

         (2)   Deciziile comitetului sunt obligatorii pentru părți.
   (3)   Comitetul este compus din reprezentanți ai Comunității și ai Ucrainei. Comunitatea este reprezentată de Comisie, asistată de experți ai statelor membre.
   (4)   Comitetul se reunește atunci când este necesar la solicitarea uneia dintre părțile contractante.
   (5)   Comitetul își stabilește propriul regulament de procedură.
   Articolul 16
   Protocoale de punere în aplicare
   (1)   Ucraina și un stat membru pot elabora protocoale de punere în aplicare care reglementează următoarele aspecte:

               (a)

               desemnarea autorităților competente;

               (b)

               punctele de trecere a frontierei pentru transferul persoanelor;

               (c)

               mecanismul de comunicare între autoritățile competente;

               (d)

               modalitățile de repatriere în cadrul procedurii accelerate;

               (e)

               condițiile aplicabile repatrierii sub escortă a persoanelor, inclusiv tranzitului sub escortă al resortisanților țărilor terțe și al apatrizilor;

               (f)

               mijloacele și documentele suplimentare necesare pentru punerea în aplicare a prezentului acord;

               (g)

               modalitățile și procedurile de recuperare a costurilor în legătură cu punerea în aplicare a articolului 12 din prezentul acord.

         (2)   Protocoalele de punere în aplicare menționate la alineatul (1) intră în vigoare numai după notificarea lor către comitetul de readmisie menționat la articolul 15.
   (3)   Ucraina acceptă să aplice orice dispoziție privind alineatul (1) literele (d), (e), (f) sau (g) a unui protocol de punere în aplicare încheiat cu un stat membru și în relațiile sale cu un alt stat membru, la solicitarea acestuia din urmă.
   Articolul 17
   Relația cu acordurile bilaterale de readmisie ale statelor membre
   (1)   Sub rezerva alineatului (2) al prezentului articol, dispozițiile prezentului acord prevalează față de dispozițiile oricărui acord bilateral sau instrument cu putere juridică privind readmisia persoanelor care a fost sau poate fi încheiat, în conformitate cu articolul 16, între diferitele state membre și Ucraina, în măsura în care dispozițiile acestora din urmă sunt incompatibile cu cele ale prezentului acord.
   (2)   Dispozițiile privind readmisia apatrizilor și a resortisanților țărilor terțe cuprinse în acorduri bilaterale sau alte instrumente cu putere juridică încheiate între diferitele state membre și Ucraina continuă să se aplice în perioada de 2 ani menționată la articolul 20 alineatul (3).
   SECȚIUNEA VII
   DISPOZIȚII FINALE
   Articolul 18
   Aplicare teritorială
   (1)   Sub rezerva alineatului (2) din prezentul articol, prezentul acord se aplică pe teritoriul în care se aplică Tratatul de instituire a Comunităților Europene și pe teritoriul Ucrainei.
   (2)   Prezentul acord nu se aplică pe teritoriul Regatului Danemarcei.
   Articolul 19
   Modificări ale acordului
   Prezentul acord poate fi modificat și completat de comun acord între părțile contractante. Modificările și completările sunt efectuate sub forma unor protocoale separate, care constituie parte integrantă din prezentul acord și care intră în vigoare în conformitate cu procedura prevăzută la articolul 20 din prezentul acord.
   Articolul 20
   Intrarea în vigoare, durata și denunțarea acordului
   (1)   Prezentul acord se ratifică sau se aprobă de părțile contractante în conformitate cu procedurile lor respective.
   (2)   Sub rezerva alineatului (3) din prezentul articol, prezentul acord intră în vigoare în prima zi din a doua lună care urmează datei la care părțile își notifică reciproc îndeplinirea procedurilor prevăzute la alineatul (1).
   (3)   Obligațiile prevăzute la articolul 3 din prezentul acord intră în vigoare numai după 2 ani de la data prevăzută la alineatul (2) al prezentului articol. În această perioadă de tranziție de doi ani, obligațiile menționate anterior se aplică numai apatrizilor și resortisanților acelor țări terțe cu care Ucraina a încheiat acorduri sau convenții bilaterale privind readmisia. În conformitate cu articolul 17 alineatul (2), dispozițiile privind readmisia apatrizilor și a resortisanților țărilor terțe cuprinse în acorduri bilaterale sau alte instrumente cu putere juridică încheiate între diferitele state membre și Ucraina continuă să se aplice în perioada de 2 ani menționată anterior.
   (4)   Prezentul acord este încheiat pentru o durată nedeterminată.
   (5)   Fiecare parte poate să denunțe prezentul acord printr-o notificare oficială adresată celeilalte părți. Prezentul acord încetează să mai producă efecte după șase luni de la data unei astfel de notificări.
   Articolul 21
   Anexe
   Anexele 1-8 fac parte integrantă din prezentul acord.

      Întocmit la Luxemburg, optsprezece iunie două mii șapte, în două exemplare, în limbile bulgară, cehă, daneză, engleză, estoniană, finlandeză, franceză, germană, greacă, italiană, letonă, lituaniană, maghiară, malteză, olandeză, poloneză, portugheză, română, slovacă, slovenă, spaniolă, suedeză și ucraineană, toate textele fiind egal autentice.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar
         3a Євролейське Спiвтовaриство

         За Украйиа
         Por Ucrania
         Za Ukrajinu
         For Ukraine
         Für die Ukraine
         Ukraina nimel
         Για την Ουκρανία
         For Ukraine
         Pour l’Ukraine
         Per l’Ucraina
         Ukrainas vārdā
         Ukrainos vardu
         Ukrajna részéről
         Għall-Ukrajna
         Voor Oekraïne
         W imieniu Ukrainy
         Pela Ucrânia
         Pentru Ucraina
         Za Ukrajinu
         Za Ukrajino
         Ukrainan puolesta
         På Ukrainas vägnar
         За Υκραїиу

   ANEXĂ 1
   LISTA COMUNĂ A DOCUMENTELOR PRIVIND CETĂȚENIA
   [Articolul 6 alineatul (1) partea A]

               —

               pașapoarte de orice tip (pașapoarte naționale, pașapoarte diplomatice, pașapoarte de serviciu, pașapoarte colective și pașapoarte provizorii, inclusiv pașapoarte pentru minori);

               —

               cărți de identitate naționale (inclusiv temporare și provizorii);

               —

               livrete și cărți de identitate militare;

               —

               carnete de marinar, carnete de serviciu pentru navigație interioară și pașapoarte maritime;

               —

               certificate de cetățenie și alte documente oficiale care menționează sau indică cetățenia.

         ANEXA 2
   LISTA COMUNĂ A DOCUMENTELOR PRIVIND CETĂȚENIA
   [Articolul 6 alineatul (1) partea B]

               —

               fotocopii ale oricărora dintre documentele enumerate în anexa 1 la prezentul acord;

               —

               permise de conducere sau fotocopii ale acestora;

               —

               certificate de naștere sau fotocopii ale acestora;

               —

               legitimații de serviciu sau fotocopii ale acestora;

               —

               declarații ale martorilor;

               —

               declarații făcute de persoana în cauză și limba vorbită de aceasta, inclusiv rezultatele oricărui test oficial efectuat în vederea stabilirii cetățeniei persoanei în cauză. În sensul prezentei anexe, prin „test oficial” se înțelege un test cerut sau efectuat de autoritățile statului solicitant și validat de statul solicitat;

               —

               orice alt document susceptibil de a permite stabilirea cetățeniei persoanei în cauză.

         ANEXA 3
   LISTA COMUNĂ A DOCUMENTELOR PRIVIND RESORTISANȚII ȚĂRILOR TERȚE ȘI APATRIZII
   [Articolul 7 alineatul (1)]

      ANEXA 3A

                  —

                  declarații oficiale întocmite în scopul procedurii accelerate, în special de către personalul autorizat al autorităților de frontieră care poate depune mărturie privind trecerea frontierei, de către persoana în cauză, direct din statul solicitat spre teritoriul statului solicitant;

                  —

                  bilete nominale de tranzit aerian, feroviar, rutier sau naval, care dovedesc prezența și itinerariul persoanei în cauză de pe teritoriul statului solicitat direct pe teritoriul statului solicitant (sau al statelor membre, în cazul în care statul solicitat este Ucraina);

                  —

                  liste de pasageri de tranzit aerian, feroviar, rutier sau naval, care dovedesc prezența și itinerariul persoanei în cauză de pe teritoriul statului solicitat direct pe teritoriul statului solicitant (sau al statelor membre, în cazul în care statul solicitat este Ucraina).

      ANEXA 3B

                  —

                  declarații oficiale făcute, în special, de personalul autorităților de frontieră din statul solicitant și alți martori care pot atesta că persoana în cauză a trecut frontiera;

                  —

                  orice tip de documente, certificate și facturi (de exemplu, facturi de hotel, programări pentru tratamente medicale sau stomatologice, legitimații de acces în instituții publice/private, contracte de închiriere de mașini, chitanțe de cărți de credit etc.) care demonstrează în mod clar că persoana în cauză a stat pe teritoriul statului solicitat;

                  —

                  informații arătând că persoana în cauză a recurs la serviciile unui curier sau ale unei agenții de voiaj;

                  —

                  declarație oficială făcută de persoana în cauză în cadrul unei proceduri judiciare sau administrative.

   ANEXA 4
   LISTA COMUNĂ A DOCUMENTELOR PRIVIND RESORTISANȚII ȚĂRILOR TERȚE ȘI APATRIZII
   [Articolul 7 alineatul (2)]

      ANEXA 4A

                  —

                  viză și/sau autorizație de ședere valabilă, emisă de statul solicitat;

                  —

                  ștampile de intrare/ieșire sau un însemn similar în documentul de călătorie al persoanei în cauză sau o altă dovadă a intrării/ieșirii.

      ANEXA 4B
      Fotocopii ale oricărora dintre documentele enumerate în partea A.

   ANEXA 5

   ANEXA 6

   ANEXA 7
   MODELUL TIP DE DOCUMENT DE CĂLĂTORIE ÎN SCOP DE EXPULZARE AL UNIUNII EUROPENE
   (În conformitate cu formularul prevăzut în Recomandarea Consiliului UE din 30 noiembrie 1994)
   ANEXA 8
   CERTIFICAT UCRAINEAN DE REPATRIERE
   DECLARAȚIA UCRAINEI
   Prin „document de călătorie” se înțelege un document valabil pentru călătoria în străinătate emis de Ucraina, de un stat membru sau de statul de cetățenie sau de domiciliu al persoanei care urmează să fie readmisă.
   DECLARAȚIE COMUNĂ PRIVIND ARTICOLUL 2 ALINEATUL (1)
   Părțile contractante iau notă de faptul că, în conformitate cu legile privind cetățenia din Ucraina și din statele membre, nu este posibil ca unui cetățean ucrainean sau al UE să i se retragă cetățenia fără ca acesta să dobândească altă cetățenie.
   Părțile convin să se consulte reciproc în timp util în cazul în care această situație juridică se modifică.
   DECLARAȚIE COMUNĂ PRIVIND DANEMARCA
   Părțile contractante iau act de faptul că prezentul acord nu se aplică teritoriului Regatului Danemarcei sau resortisanților Regatului Danemarcei. În aceste condiții, este necesar ca Ucraina și Danemarca să încheie un acord de readmisie în aceleași condiții cu cele prevăzute în prezentul acord.
   DECLARAȚIE COMUNĂ PRIVIND ISLANDA ȘI NORVEGIA
   Părțile contractante iau notă de relațiile strânse existente între Comunitățile Europene și Islanda și Norvegia, în special în temeiul acordului din 18 mai 1999 privind asocierea acestor țări la punerea în aplicare și dezvoltarea acquis-ului Schengen. În aceste condiții, este necesar ca Ucraina să încheie cu Norvegia și Islanda un acord de readmisie în aceleași condiții cu cele prevăzute în prezentul acord.
   DECLARAȚIE COMUNĂ PRIVIND SPRIJINUL TEHNIC ȘI FINANCIAR
   Ambele părți convin să pună în aplicare prezentul acord pe baza principiilor responsabilității comune, solidarității și parteneriatului egal pentru a gestiona fluxurile migratorii dintre Ucraina și UE.
   În acest context, CE se angajează să furnizeze resurse financiare pentru a sprijini Ucraina la punerea în aplicare a prezentului acord. În acest proces se va acorda o atenție deosebită consolidării capacităților. Acest sprijin este furnizat în contextul priorităților globale de asistență în favoarea Ucrainei, ca parte a fondurilor globale disponibile pentru Ucraina și cu respectarea deplină a normelor și a procedurilor CE relevante de punere în aplicare a asistenței externe.


title: Decizia Comisiei din 22 iunie 2005 de recunoaștere în principiu a conformității dosarului transmis pentru examinare detaliată în vederea înscrierii eventuale a pinoxadenului la anexa I la Directiva 91/414/CEE a Consiliului [notificată cu numărul C(2005) 1839]Text cu relevanță pentru SEE.

text:
Anunţ juridic important

|

32005D0459

Official Journal L 160 , 23/06/2005 P. 0032 - 0033 Official Journal L 349 , 12/12/2006 P. 0148 - 0149

		20050622Decizia Comisieidin 22 iunie 2005de recunoaștere în principiu a conformității dosarului transmis pentru examinare detaliată în vederea înscrierii eventuale a pinoxadenului la anexa I la Directiva 91/414/CEE a Consiliului[notificată cu numărul C(2005) 1839](Text cu relevanță pentru SEE)(2005/459/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare [1], în special articolul 6 alineatul (3),întrucât:(1) Directiva 91/414/CEE prevede stabilirea unei liste comunitare de substanțe active a căror încorporare în produsele fitosanitare este autorizată.(2) Syngenta Ltd a înaintat autorităților britanice, la 31 martie 2004, un dosar privind substanța activă pinoxaden în vederea obținerii înscrierii acesteia la anexa I la Directiva 91/414/CEE.(3) Autoritățile britanice au informat Comisia că, la o primă examinare, dosarul îndeplinește cerințele în materie de date și informații prevăzute la anexa II la Directiva 91/414/CEE. De asemenea, dosarul îndeplinește cerințele în materie de date și informații prevăzute la anexa III la Directiva 91/414/CEE în ceea ce privește un produs fitosanitar care conține substanța activă în cauză. În conformitate cu dispozițiile articolului 6 alineatul (2) din Directiva 91/414/CEE, dosarul a fost ulterior transmis de către solicitant Comisiei și celorlalte state membre și apoi Comitetului permanent pentru lanțul alimentar și sănătatea animală.(4) Prezenta decizie are ca obiect confirmarea formală, la nivelul Comunității, a conformității dosarului cu cerințele în materie de date și informații prevăzute la anexa II la Directiva 91/414/CEE și, pentru cel puțin un produs fitosanitar conținând substanța activă în cauză, cu cerințele anexei III la aceeași directivă.(5) Prezenta decizie nu trebuie să aducă atingere dreptului Comisiei de a invita solicitantul să transmită date sau informații suplimentare în scopul clarificării unor puncte din dosar.(6) Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,ADOPTĂ PREZENTA DECIZIE:Articolul 1Fără a aduce atingere articolului 6 alineatul (4) din Directiva 91/414/CEE, dosarul privind substanța activă care figurează în anexa la prezenta decizie, care a fost transmis Comisiei și statelor membre în vederea înscrierii acestei substanțe la anexa I la directiva menționată, îndeplinește în principiu cerințele în materie de date și informații prevăzute la anexa II la directiva menționată.De asemenea, dosarul îndeplinește cerințele în materie de date și informații prevăzute la anexa III la directiva menționată în ceea ce privește un produs fitosanitar care conține substanța activă în cauză, ținând seama de utilizările propuse.Articolul 2Statul membru raportor urmărește examinarea detaliată a dosarului respectiv și comunică Comisiei Europene concluziile acestei examinări, precum și recomandările privind înscrierea sau nu a substanței active în cauză la anexa I la Directiva 91/414/CEE, precum și orice condiție aferentă, cât mai rapid posibil și cel târziu în termen de un an de la data publicării prezentei decizii în Jurnalul Oficial al Uniunii Europene.Articolul 3Prezenta decizie se adresează statelor membre.Adoptată la Bruxelles, 22 iunie 2005.Pentru ComisieMarkos KyprianouMembru al Comisiei[1] JO L 230, 19.8.1991, p. 1. Directivă, astfel cum a fost modificată ultima dată prin Directiva 2005/34/CE a Comisiei (JO L 125, 18.5.2005, p. 5).--------------------------------------------------20050622ANEXĂSUBSTANȚĂ ACTIVĂ VIZATĂ DE PREZENTA DECIZIENr. | Denumire comună, număr de identificare CIMAP | Solicitant | Data solicitării | Statul membru raportor |1 | Pinoxaden Nr. CIMAP – neatribuit încă | Syngenta Ltd | 31.3.2004 | UK |--------------------------------------------------


title: Decizia Consiliului din 27 septembrie 2001 privind încheierea Acordului de recunoaștere reciprocă dintre Comunitatea Europeană și Japonia

text:
Anunţ juridic important

|

32001D0747

Jurnalul Oficial L 284 , 29/10/2001 p. 0001 - 0002 ediţie specială în limba cehă capitol 11 volum 38 p. 248  - 249 ediţie specială în limba estonă capitol 11 volum 38 p. 248  - 249 ediţie specială în limba maghiară capitol 11 volum 38 p. 248  - 249 ediţie specială în limba lituaniană capitol 11 volum 38 p. 248  - 249 LV.ES capitol 11 volum 38 p. 248  - 249 MT.ES capitol 11 volum 38 p. 248  - 249 PL.ES capitol 11 volum 38 p. 248  - 249 SK.ES capitol 11 volum 38 p. 248  - 249 ediţie specială în limba slovenă capitol 11 volum 38 p. 248  - 249

		20010927Decizia Consiliuluidin 27 septembrie 2001privind încheierea Acordului de recunoaștere reciprocă dintre Comunitatea Europeană și Japonia(2001/747/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133, coroborat cu articolul 300 alineatul (2) primul paragraf prima teză, articolul 300 alineatul (3) primul paragraf prima teză și articolul 300 alineatul (4),având în vedere propunerea Comisiei,întrucât:(1) Acordul de recunoaștere reciprocă dintre Comunitatea Europeană și Japonia a fost semnat, în numele Comunității Europene, la 4 aprilie 2001, sub rezerva posibilei încheieri a acestuia la o dată ulterioară, și ar trebui aprobat.(2) Ar trebui stabilite procedurile interne corespunzătoare pentru a asigura funcționarea adecvată a acordului. În consecință, este necesar să se delege Comisiei competența de a proceda la modificări ale părții B a anexelor sectoriale la acord și de a lua anumite decizii pentru punerea acestuia în aplicare,DECIDE:Articolul 1Acordul de recunoaștere reciprocă dintre Comunitatea Europeană și Japonia, inclusiv anexele la acesta, împreună cu declarațiile comune și schimburile de scrisori anexate la actul final se aprobă în numele Comunității Europene.Textele menționate la primul alineat se anexează la prezenta decizie.Articolul 2Președintele Consiliului transmite, în numele Comunității, nota prevăzută la articolul 14 din acord [1].Articolul 3(1) Comisia, asistată de comitetul special desemnat de Consiliu (denumit în continuare "comitet special") reprezintă Comunitatea în comisia mixtă înființată în conformitate cu articolul 8 din acord și în orice subcomisii înființate în conformitate cu același articol alineatul (2). După consultarea comitetului special, Comisia va proceda la notificări, solicitări și schimburi de informații și propuneri pentru:(a) înregistrarea organismelor de evaluare a conformității;(b) punerea la dispoziție a listelor de instalații;(c) revocarea, suspendarea sau denunțarea organismelor de evaluare a conformității;(d) neacceptarea confirmării și a datelor emise de instalații;(e) neacceptarea certificatelor emise de organismele de evaluare a conformității suspendate;(f) desemnarea experților;(g) acțiuni întreprinse în contextul verificărilor, vizitelor sau contestațiilormenționate la articolele 5, 6, 7, 8, 9, 10 din acord și dispozițiile corespunzătoare din anexele sectoriale la acesta.(2) Poziția ce urmează să fie adoptată de Comunitate în cadrul comisiei mixte sau, dacă este cazul, în cadrul subcomisiilor, este stabilită de Comisie după consultarea comitetului special, cu privire la:(a) adoptarea regulamentului de procedură în conformitate cu articolul 8 alineatul (2) din acord;(b) înființarea subcomisiilor în conformitate cu articolul 8 alineatul (2) din acord;(c) adoptarea modalităților de schimb de informații în conformitate cu articolul 8 alineatul (3) litera (c) din acord;(d) înregistrarea organismelor de evaluare a conformității, verificarea acestora și decizii conexe în conformitate cu articolele 5, 7, articolul 8 alineatul (3) litera (a), articolul 8 alineatul (3) litera (d) și articolul 9 din acord;(e) întocmirea și publicarea listelor de organisme de evaluare a conformității aprobate și instalații confirmate în conformitate cu articolul 8 alineatul (3) litera (b) din acord;(f) verificarea, vizitarea și contestarea instalațiilor confirmate și decizii conexe, în conformitate cu articolele 5, 7 și 10 din acord;(g) definirea urgențelor și a modalităților de vizitare a instalațiilor în conformitate cu articolul 10 alineatul (2) litera (b) din acord;(h) stabilirea procedurilor de aplicare a anexei sectoriale privind buna practică de fabricație (BPF) în conformitate cu punctul 7 litera (b), punctul 7 litera (c) și punctul 9 litera (d) din această anexă sectorială.(3) După consultarea comitetului special, Comisia gestionează și aprobă acordurile provizorii aferente aplicării anexei sectoriale privind BPF și trimite celeilalte părți, în numele Comunității Europene, nota diplomatică prin care se confirmă finalizarea lucrărilor pregătitoare [în conformitate cu punctul 9 litera (a) din anexa sectorială privind BPF].(4) Comisia aprobă toate modificările aduse părții B a anexelor sectoriale cu consultarea comitetului special și trimite celeilalte părți, în numele Comunității Europene, nota diplomatică menționată la articolul 15 alineatul (3) litera (b) din acord.(5) În toate celelalte cazuri, poziția ce urmează să fie adoptată de Comunitate în cadrul comisiei mixte sau al unei subcomisii este stabilită de Consiliu, hotărând cu majoritate calificată cu privire la o propunere a Comisiei.Adoptată la Bruxelles, 27 septembrie 2001.Pentru ConsiliuPreședinteleM. Verwilghen[1] Data intrării în vigoare a acordului se va publica în Jurnalul Oficial al Comunităților Europene.--------------------------------------------------


title: Decizia (PESC) 2016/478 a Consiliului din 31 martie 2016 de modificare a Deciziei (PESC) 2015/1333 privind măsuri restrictive având în vedere situația din Libia

text:
               1.4.2016

               RO

               Jurnalul Oficial al Uniunii Europene

               L 85/48

         DECIZIA (PESC) 2016/478 A CONSILIULUI
   din 31 martie 2016
   de modificare a Deciziei (PESC) 2015/1333 privind măsuri restrictive având în vedere situația din Libia
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 31 iulie 2015, Consiliul a adoptat Decizia (PESC) 2015/1333 (1).

               (2)

               La 16 martie 2015, Consiliul a reamintit că numai printr-o soluție politică se pot obține progrese durabile și se poate contribui la pace și stabilitate în Libia și a menționat, printre altele, că este important să nu aibă loc acțiuni care ar putea exacerba diviziunile existente.

               (3)

               Consiliul continuă să fie profund preocupat de situația din Libia și, în special, de acțiunile care amenință pacea, securitatea sau stabilitatea în Libia și care împiedică sau subminează realizarea cu succes a tranziției politice în Libia, cum sunt acțiunile care împiedică punerea în aplicare a Acordului politic libian din 17 decembrie 2015 și constituirea guvernului de uniune națională, inclusiv prin absența repetată a inițiativei din partea persoanelor influente din punct de vedere politic din Libia.

               (4)

               Având în vedere gravitatea situației din Libia, alte trei persoane ar trebui adăugate pentru o perioadă de șase luni pe lista persoanelor care fac obiectul măsurilor restrictive, astfel cum figurează în anexele II și IV la Decizia (PESC) 2015/1333.

               (5)

               Decizia (PESC) 2015/1333 ar trebui, prin urmare, să fie modificată în mod corespunzător,

         ADOPTĂ PREZENTA DECIZIE:
   Articolul 1
   Decizia 2015/1333 se modifică după cum urmează:

               1.

               Persoanele care figurează pe lista din anexa la prezenta decizie se adaugă pe lista prevăzută în anexele II și IV.

               2.

               La articolul 17 se adaugă următoarele alineate:
               „(3)   Măsurile menționate la articolul 8 alineatul (2) se aplică în ceea ce privește rubricile 16, 17 și 18 din anexa II până la 2 octombrie 2016.
               (4)   Măsurile menționate la articolul 9 alineatul (2) se aplică în ceea ce privește rubricile 21, 22 și 23 din anexa IV până la 2 octombrie 2016.”

         Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 31 martie 2016.

            Pentru Consiliu

            Președintele

         A.G. KOENDERS

      (1)  Decizia (PESC) 2015/1333 a Consiliului din 31 iulie 2015 privind măsuri restrictive având în vedere situația din Libia și de abrogare a Deciziei 2011/137/PESC (JO L 206, 1.8.2015, p. 34).

      ANEXĂ

            „ANEXA II

               Lista persoanelor și entităților menționate la articolul 8 alineatul (2)

            A.   PERSOANE

                        Nume

                        Informații de identificare

                        Motive

                        Data includerii pe listă

                        16.

                        SALEH ISSA GWAIDER Agila

                        Data nașterii 1944 (neconfirmat)

                        Agila Saleh este președintele Consiliului deputaților al Camerei Reprezentanților din Libia începând cu data de 5 august 2014.
                        La 17 decembrie 2015, Saleh și-a exprimat opoziția față de Acordul politic libian, semnat la 17 decembrie 2015.
                        În calitatea de președinte al Consiliului deputaților, Saleh a obstrucționat și a subminat tranziția politică din Libia, inclusiv prin refuzul de a organiza un vot în cadrul Camerei Reprezentanților, la 23 februarie 2016, cu privire la guvernul de uniune națională.
                        La 23 februarie 2016, Saleh a decis să creeze un comitet care se preconizează că va reuni și alți membri ai «procesului libian-libian» care se opune Acordului politic libian.

                        17.

                        GHWELL Khalifa
                        alias AL GHWEIL Khalifa
                        AL-GHAWAIL Khalifa

                        Data nașterii 1964
                        Misratah

                        Khalifa Ghwell este așa-numitul «prim-ministru și ministru al apărării» al Congresului Național General (CNG) (cunoscut și sub denumirea de «guvernul salvării naționale»), nerecunoscut la nivel internațional, fiind, astfel, responsabil de activitățile acestuia.
                        La 7 iulie 2015, Khalifa Ghwell și-a manifestat sprijinul pentru Frontul Statornicia (Alsomood), o nouă forță militară formată din șapte brigăzi, care urmărește să împiedice formarea unui guvern de uniune la Tripoli, prin participarea la ceremonia de semnare de inaugurare a forței, alături de președintele Congresului Național General, Nuri Abu Sahmain.
                        Ca «prim-ministru» al Congresului Național General, Ghwell a jucat un rol central în obstrucționarea instituirii guvernului de uniune națională, instituit în temeiul Acordului politic libian.
                        La 15 ianuarie 2016, în calitatea sa de «prim-ministru și ministru al apărării» al Congresului Național General de la Tripoli, Ghwell a dispus arestarea tuturor membrilor noii echipe de securitate, numiți de prim-ministrul desemnat al guvernului de uniune națională, care au venit la Tripoli.

                        18.

                        ABU SAHMAIN Nuri
                        alias BOSAMIN Nori
                        BO SAMIN Nuri
                        BADI Salahdin

                        Data nașterii 16.5.1956
                        Zouara/Zuwara Libia

                        Nuri Abu Sahmain este așa-numitul «președinte» al Congresului Național General (CNG) (cunoscut și sub denumirea de «guvernul salvării naționale»), nerecunoscut la nivel internațional, fiind, astfel, responsabil de activitățile acestuia.
                        Ca președinte al Congresului Național General, Nuri Abu Sahmain a avut o contribuție centrală la acțiunile de obstrucționare și de opoziție față de Acordul politic libian și instituirea guvernului de uniune națională.
                        La 15 decembrie 2015, Sahmain a solicitat amânarea Acordului politic libian, programat să fie convenit în cadrul unei reuniuni la 17 decembrie.
                        La 16 decembrie 2015, Sahmain a emis o declarație în care se afirmă că Congresul Național General nu permite niciunuia dintre membrii săi să participe la reuniune sau să semneze Acordul politic libian.
                        La 1 ianuarie 2016, Sahmain a respins Acordul politic libian în discuțiile cu reprezentantul special al ONU.”

            „ANEXA IV

               Lista persoanelor și entităților menționate la articolul 9 alineatul (2)

            A.   PERSOANE

                        Nume

                        Informații de identificare

                        Motive

                        Data includerii pe listă

                        21.

                        SALEH ISSA GWAIDER Agila

                        Data nașterii 1944 (neconfirmat)

                        Agila Saleh este președintele Consiliului deputaților al Camerei Reprezentanților din Libia începând cu data de 5 august 2014.
                        La 17 decembrie 2015, Saleh și-a exprimat opoziția față de Acordul politic libian, semnat la 17 decembrie 2015.
                        În calitatea de președinte al Consiliului deputaților, Saleh a obstrucționat și a subminat tranziția politică din Libia, inclusiv prin refuzul de a organiza un vot în cadrul Camerei Reprezentanților, la 23 februarie 2016, cu privire la guvernul de uniune națională.
                        La 23 februarie 2016, Saleh a decis să creeze un comitet care se preconizează că va întruni și alți membri ai «procesului libian-libian» care se opune Acordului politic libian.

                        22.

                        GHWELL Khalifa
                        alias AL GHWEIL Khalifa
                        AL-GHAWAIL Khalifa

                        Data nașterii 1964
                        Misratah

                        Khalifa Ghwell este așa-numitul «prim-ministru și ministru al apărării» al Congresului Național General (CNG) (cunoscut și sub denumirea de «guvernul salvării naționale»), nerecunoscut la nivel internațional, fiind, astfel, responsabil de activitățile acestuia.
                        La 7 iulie 2015, Khalifa Ghwell și-a manifestat sprijinul pentru Frontul Statornicia (Alsomood), o nouă forță militară formată din șapte brigăzi, care urmărește să împiedice formarea unui guvern de uniune la Tripoli, prin participarea la ceremonia de semnare de inaugurare a forței, alături de președintele Congresului Național General, Nuri Abu Sahmain.
                        Ca «prim-ministru» al Congresului Național General, Ghwell a jucat un rol central în obstrucționarea instituirii guvernului de uniune națională, instituit în temeiul Acordului politic libian.
                        La 15 ianuarie 2016, în calitatea sa de «prim-ministru și ministru al apărării» al Congresului Național General de la Tripoli, Ghwell a dispus arestarea tuturor membrilor noii echipe de securitate, numiți de prim-ministrul desemnat al guvernului de uniune națională, care au venit la Tripoli.

                        23.

                        ABU SAHMAIN Nuri
                        alias BOSAMIN Nori
                        BO SAMIN Nuri
                        BADI Salahdin

                        Data nașterii 16.5.1956
                        Zouara/Zuwara Libia

                        Nuri Abu Sahmain este așa-numitul «președinte» al Congresului Național General (CNG) (cunoscut și sub denumirea de «guvernul salvării naționale»), nerecunoscut la nivel internațional, fiind, astfel, responsabil de activitățile acestuia.
                        Ca președinte al Congresului Național General, Nuri Abu Sahmain a avut o contribuție centrală la acțiunile de obstrucționare și de opoziție față de Acordul politic libian și instituirea guvernului de uniune națională.
                        La 15 decembrie 2015, Sahmain a solicitat amânarea Acordului politic libian, programat să fie convenit în cadrul unei reuniuni la 17 decembrie.
                        La 16 decembrie 2015, Sahmain a emis o declarație în care se afirmă că Congresul Național General nu permite niciunuia dintre membrii săi să participe la reuniune sau să semneze Acordul politic libian.
                        La 1 ianuarie 2016, Sahmain a respins Acordul politic libian în discuțiile cu reprezentantul special al ONU.”


title: Decizia Consiliului din 25 februarie 2008 de numire a membrului luxemburghez în Consiliul de administrație al Centrului european pentru dezvoltarea formării profesionale

text:
               5.3.2008

               RO

               Jurnalul Oficial al Uniunii Europene

               C 60/1

      DECIZIA CONSILIULUI

   din 25 februarie 2008
   de numire a membrului luxemburghez în Consiliul de administrație al Centrului european pentru dezvoltarea formării profesionale
   (2008/C 60/01)
   CONSILIUL UNIUNII EUROPENE,
   având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului european pentru dezvoltarea formării profesionale (1), în special articolul 4,
   având în vedere numirea propusă de Guvernul Luxemburgului,
   întrucât:

               (1)

               Prin decizia sa din 18 septembrie 2006 (2), Consiliul a numit membrii Consiliului de administrație ai Centrului european pentru dezvoltarea formării profesionale pentru perioada 18 septembrie 2006-17 septembrie 2009.

               (2)

               S-a eliberat un loc în cadrul Consiliului de administrație al Centrului, din categoria reprezentanților guvernelor, prin demisia dlui Gilbert ENGEL.

               (3)

               Membrul luxemburghez în Consiliul de administrație al Centrului sus-menționat ar trebui numit pentru restul mandatului, care se încheie la 17 septembrie 2009.

         DECIDE:
   Articol unic
   Se numește următoare persoană ca membru al Consiliului de administrație al Centrului european pentru dezvoltarea formării profesionale pentru restul mandatului, care se încheie la 17 septembrie 2009:
   REPREZENTANȚII GUVERNELOR
   Luxemburg: Dl Nic ALFF.

      Adoptată la Bruxelles, 25 februarie 2008.

            Pentru Consiliu

            Președintele

         A. VIZJAK

      (1)  JO L 39, 13.2.1975, p. 1. Regulament, astfel cum a fost modificat ultima dată prin Regulamentul (CE) nr. 2051/2004 (JO L 355, 1.12.2004, p. 1).

      (2)  JO C 240, 5.10.2006, p. 1.